

**KORRALDUS**

Tallinn .....09.2016 nr KKO 1-3/16/........

**OÜ-le HansaAssets vee erikasutusloa andmine ning keskkonnamõju hindamise algatamata jätmine.**

1. Asjaolud

OÜ HansaAssets (registrikood 10978402) (edaspidi ka *Taotleja*) esitas 20.06.2016 kirjaga Keskkonnaametile vee erikasutusloa taotluse (edaspidi *taotlus*). Taotlus saabus ja registreeriti Keskkonnaametis 21.06.2016 nr 14-6/16/561. Vee erikasutusluba taotletakse Paslepa sadama kaldakindlustuskonstruktsioonide rajamiseks, mille käigus paigutatakse veekogu põhja pinnast mahus kuni 300 m3. Kaldakindlustuse näol on tegemist graniitkividest nõlvakindlustusega. Paslepa sadam (edaspidi ka *sadam*) asub Paslepa lahes ning kinnistul aadressiga: Suveresidentsi, Paslepa küla, Noarootsi vald, Lääne maakond (katastritunnus 52001:004:0780). Vee erikasutuse piirkonna koordinaadid on:

X Y

|  |
| --- |
| 6542940.607 67954.924 |
| 6542932.076 67936.835 |
| 6542929.363 67938.114 |
| 6542927.811 67931.183 |
| 6542927.811 67909.183 |
| 6542934.692 67899.814 |
| 6542944.192 67892.934 |
| 6543004.195 67897.934 |
| 6543012.063 67901.276 |
| 6543015.311 67909.183 |
| 6542954.061 67909.183 |
| 6542944.061 67931.183 |
| 6542952.592 67949.273 |

Veeseaduse § 8 lg 2 p-i 6 kohaselt on vee erikasutusluba vajalik, kui toimub veekogu, mille veepeegli pindala on üks hektar või suurem, süvendamine või sellise veekogu põhja pinnase paigaldamine. Keskkonnaamet hindas vastavalt keskkonnaministri 26.03.2002 määrusele nr 18 “Vee erikasutusloa ja ajutise vee erikasutusloa andmise, muutmise ja kehtetuks tunnistamise kord, loa taotlemiseks vajalike materjalide loetelu ja loa vormid”(edaspidi *määrus nr 18*) esitatud andmeid ning need vastavad nimetatud määruses esitatud nõuetele. Veeseaduse § 9 lg-st 5 tulenevalt annab vee erikasutusloa Keskkonnaamet.

**2. KAALUTLUSED**

Vastavalt haldusmenetluse seaduse (edaspidi *HMS*) § 56 lg-le 3 tuleb kaalutlusõiguse alusel antud haldusakti põhjenduses märkida kaalutlused, millest haldusorgan on haldusakti andmisel lähtunud. Keskkonnaamet teeb vee erikasutusloa andmise otsuse lähtudes taotluses esitatud informatsioonist, eelhinnangust keskkonnamõju hindamise vajalikkuse kohta ning vee kasutamist ja kaitset sätestavatest õigusaktidest.

**2.1 Keskkonnamõju hindamise vajalikkuse kaalumine**

Keskkonnamõju hindamise ja keskkonnajuhtimissüsteemi seaduse (edaspidi nimetatud *KeHJS*) § 3 p 1 kohaselt hinnatakse keskkonnamõju, kui taotletakse tegevusluba või selle muutmist ning kavandatav tegevus toob eeldatavalt kaasa olulise keskkonnamõju.

KeHJS § 6 lg 2 p-i 18 ja lõigete 22, 3 ja 31, § 11 lg-te 2 ja 4 ning Vabariigi Valitsuse 29.08.2005 määruse nr 224 “Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu” (edaspidi nimetatud *KMH määrus*) § 11 p-i 7 kohaselt peab otsustaja andma hinnangu selle kohta, kas Taotleja poolt kavandatava tegevusega võib eeldatavalt kaasneda oluline keskkonnamõju või mitte ning otsustama keskkonnamõju hindamise (edaspidi *KMH*) algatamise või algatamata jätmise üle. KeHJS § 9 kohaselt on otsustaja tegevusloa andja, vastavalt veeseaduse § 9 lg-le 5 annab vee erikasutusloa Keskkonnaamet. Seega on Keskkonnaamet otsustajaks KeHJS tähenduses.

KeHJS § 6 lg-te 22 ja 31 kohaselt otsustatakse KMH vajalikkus lähtudes KeHJS § 6 lg-e 3 kohase eelhinnangu tulemusest (vt lisa 1). Eelhinnangu tulemustest lähtuvalt puudub kavandataval tegevusel oluline keskkonnamõju, mistõttu KMH algatamine ei ole vajalik järgmistel põhjustel:

1. - kavandatav tegevus ei mõjuta kaitsealasid, kaitstavate liikide elupaikasid ega Natura 2000 võrgustiku alasid juhul kui töid tehakse väljapool lindude pesitsusaega;

- eelhindamise tulemusena selgus, et taotletava tegevuse tulemusel ei teki olulist mõju veekeskkonnale sh merepõhja elustikule ja kalastikule;

- eelhindamise tulemusena selgus, et Taotleja tegevuse tulemusel ei ületata piirmäärasid müra, õhusaastatuse ja vibratsiooni osas;

- eelhindamise tulemusena selgus olulise kumulatiivse mõju puudumine;

1. - seega puudub kavandataval tegevusel eeldatavalt oluline keskkonnamõju.

**2.1. Taotluse avalikustamine ja seisukohtade ärakuulamine**

Veeseaduse § 91 lg 1 kohaselt avaldab vee erikasutusloa andja vee erikasutusloa taotluse saamisest alates 21 päeva jooksul pärast vee erikasutusloa taotluse menetlusse võtmist sellekohase teate ametlikus väljaandes Ametlikud Teadaanded. Teade vee erikasutusloa taotlemise kohta avalikustati 27.06.2016 st. tähtaegselt ning ettepanekuid ja vastuväiteid vee erikasutusloa taotluse avalikustamise käigus ei laekunud.

**2.2. Eelnõu avalikustamine ja seisukohtade ärakuulamine**

Vastavalt HMS § 48 lg-le 1 pannakse õigusakti eelnõu koos seletuskirjaga avalikkusele tutvumiseks välja, tagades avalikkusele nimetatud dokumentidega tutvumise võimaluse vähemalt kuni ettepanekute ja vastuväidete esitamise tähtaja lõpuni. Samuti sätestab KeHJS § 6 lg 31 kohustuse küsida KMH algatamise vajalikkuse üle otsustamisel asjaomaste asutuste seisukohta eelhinnangu eelnõule. Vastavalt HMS § 49 lg -ele 2 ei või ettepanekute ja vastuväidete esitamiseks tähtaeg olla lühem, kui kaks nädalat väljapaneku algusest arvates. Keskkonnaamet teavitas vee erikasutusloa andmisest ametlikus väljaandes Ametlikud Teadaanded …08.2016 ning edastas eelnõu vastavalt HMS § 49 lg-le 3 ka taotluse esitajale. Eelnõuga oli võimalik tutvuda kahe nädala jooksul alates teate ilmumisest Ametlikes Teadaannetes.

**3. OTSUS**

Tulenevalt eeltoodust, OÜ HansaAssets (registrikood 10978402) taotlusest ja lähtudes veeseaduse § 8 lg 2 p-st 6, määruse nr 18 §-st 5 ja §-st 8 ning KeHJS § 3, § 6 lg 2 p-le 18 ja lg-tele 22, 3 ja 31, § 9, § 11 lg-tele 2 ja 4, § 12 lg-e 11 p-le 1, KMH määruse § 11 p-ile 7 ning kooskõlas Keskkonnaameti peadirektori 19.07.2016 käskkirjaga nr 1-1/16/289. **otsustan:**

1. **Jätta algatamata keskkonnamõju hindamine OÜ HansaAssets (registrikood 10978402) vee erikasutusloa taotluse menetluse raames. Täiendavad keskkonnauuringud ei ole vajalikud.**
2. **anda OÜ HansaAssets (registrikood 10978402) vee erikasutusluba nr L.VV/328220 kehtivusega 31.12.2016 Paslepa sadama kaldakindlustuskonstruktsioonide rajamiseks, mille käigus paigutatakse veekogu põhja pinnast mahus kuni 300 m3. Kaldakindlustuse näol on tegemist graniitkividest nõlvakindlustusega.**

Vastavalt veeseaduse § 9 lg 2 p-dele 9 ja 11 ning tulenevalt eelhinnangust ja Taotleja taotluses esitatud andmetest kehtestatakse vee erikasutusloas tööde minimaalsema negatiivse keskkonnamõju saavutamiseks järgmised meetmed ja tingimused:

1. Vee erikasutusega seotud tööde tegemine on keelatud lindude pesitsuse kõrgperioodil 15. aprillist kuni 30. juunini.

**4. TÄIENDAV TEAVE**

1) Tööde käigus tekkivatest muudatustest informeerida Keskkonnaametit koheselt.
2) Vee erikasutusluba ei anna õigust ehitamiseks ja ehitise kasutamiseks.

Haldusakti on võimalik vaidlustada 30 päeva jooksul teatavaks tegemisest, esitades vaide haldusakti andjale haldusmenetluse seaduses sätestatud korras või kaebuse Tallinna Halduskohtusse halduskohtumenetluse seadustikus sätestatud korras.

Lisad:

1) Eelhinnang

2) Vee erikasutusluba L.VV/328019

|  |  |
| --- | --- |
|  |  Lisa 1 |

**EELHINNANG**

Kavandatava tegevuse keskkonnamõju olulisuse eelhinnang on antud lähtudes KeHJS § 6 lg 3 kriteeriumitest:

**1. Tegevuse ala ja selle lähiümbruse keskkonnatingimused**

* 1. **Maakasutus**

Paslepa sadam (edaspidi ka *sadam*) asub Paslepa lahes ning kinnistul aadressiga: Suveresidentsi, Paslepa küla, Noarootsi vald, Lääne maakond (katastritunnus 52001:004:0780). Paslepa sadama akvatooriumit ühendab merega olemasolev kanal. Kanali suudme põhja- ja lõunaküljel paiknevad liivast alad, mistõttu toimub piirkonnas perioodiliselt sadama kanali suudme täiskandumine. See omakorda tähendab, et kanal vajab regulaarset kordussüvendust, et see oleks laevatav.

* 1. **Alal esinevad loodusvarad, nende omadused ja taastumisvõime ning loodus­keskkonna vastupanuvõime**

Sadama veealal ja sellega piirneval maismaa-alal ei esine loodusvarasid kasutataval kujul.

* 1. **Märgalade, randade ja kallaste, pinnavormide, metsade, kaitstavate loodus­objektide, sealhulgas Natura 2000 võrgustiku alade vastupanuvõime**

Suveresidentsi kinnistu merre ulatuv ala ning kinnistuga piirnev mereala, välja arvatud Paslepa sadama paadikanal, asub Eesti Looduse Infosüsteemi kohaselt Väinamere hoiualal. Vabariigi Valitsuse 28.02.2006 määruse nr 59 „Hoiualade kaitse alla võtmine Lääne maakonnas“ § 1 lg 1 p 28 kohaselt on Väinamere hoiuala kaitse-eesmärk Nõukogu direktiivi 92/43/EMÜ looduslike elupaikade ning loodusliku loomastiku ja taimestiku kaitse kohta, I lisas nimetatud elupaigatüüpide (sh liivased ja mudased pagurannad (1140) ja laiad madalad lahed (1160)) kaitse ning II lisas nimetatud liikide ja Euroopa Parlamendi ja nõukogu direktiivi 2009/147/EÜ loodusliku linnustiku kaitse kohta I lisas nimetatud liikide, samuti I lisast puuduvate rändlinnuliikide elupaikade kaitse.

Suveresidentsi kinnistu merre ulatuval alal ning kinnistuga piirnevas meres, levivad elupaigatüübid liivased ja mudased pagurannad (1140) ning laiad madalad lahed (1160). Mõlemad elupaigatüübid on Väinamere hoiuala kaitse-eesmärgiks, samuti on nimetatud keskkonnaministri 11.08.2008 määruses nr 38 „Keskkonnavastutuse seaduse tähenduses elupaiga ja liigina mõistetavate elupaigatüüpide ja liikide täiendav nimekiri“ (§ 1 p-d 3 ja 5).

**1.4. Alad, kus õigusaktidega kehtestatud nõudeid on ületatud**

Keskkonnainspektsiooni 26.04.2016 kirja nr 10-1/16/1008-3 (edaspidi nimetatud Keskkonnainspektsiooni 26.04.2016 kiri; registreeritud Keskkonnaameti dokumendihaldus­süsteemis 26.04.2016 nr 7-9/16/5342 all) kohaselt teostas Keskkonnainspektsioon 24.03.2016 Suveresidentsi kinnistul paikkondlikku vaatlust, mis protokolliti. Keskkonnainspektsiooni 26.04.2016 kirjast nähtuvalt tuvastati vaatluse tulemusena, et Suveresidentsi kinnistu ranna piirangu- ja ehituskeeluvööndis on toimunud ehitustegevus, mille tulemusena on tekkinud ca 800 m2 pindalaga ca 1,5 m sügavune süvend/tiik ja rannajoon on nihkunud üle 10 m mere suunas.

Keskkonnaamet tegi 26.05.2016 Suveresidentsi kinnistul paikvaatluse (paikvaatlusprotokoll koos fototabeliga on registreeritud Keskkonnaameti dokumendihaldussüsteemis 28.06.2016 nr 6-12/16/10 all). Paikvaatlusel leidsid kinnitust asjaolud: Suveresidentsi kinnistule, ranna ehituskeeluvööndisse, on rajatud süvend/tiik. Maa-ameti kaardirakenduse andmetel asub tiik ranna ehituskeeluvööndis. Paslepa sadama paadikanalist lõuna- ja põhjapoole, samuti merealale, on ladustatud pinnast/liiva nii, et mereala arvelt on juurde tekitatud maismaad. Selle tulemusel on suurenenud Suveresidentsi kinnistu maismaa osa endise mereala arvel. Keskkonnainspektsiooni 26.04.2016 kirjast nähtuvalt on tööd ellu viidud 2013 aastal.

Keskkonnaamet on oma ……2016 korraldusega nr …… teinud ettekirjutuse (edaspidi *ettekirjutus*) **Paslepa sadama paadikanali lõunapoolse täiteala (maanina) ning kinnistul (kinnistusraamatu registriosa nr 766032; katastritunnus 52001:004:0780) asuva tiigi likvideerimiseks.**

* 1. **Maareformi seaduse tähenduses tiheasutusega alade ning ajaloo-, kultuuri- või arheoloogilise väärtusega alade vastupanuvõime**

Kõnealune sadam asub Noarootsi poolsaarel Paslepa lahes ning kinnistul aadressiga: Suveresidentsi, Paslepa küla, Noarootsi vald, Lääne maakond (katastritunnus 52001:004:0780). Sadama piirkonna näol on tegemist hajaasustusalaga. Sadama võimalikus mõjupiirkonnas ei asu ajaloo- kultuuri- või arheoloogilise väärtusega objekte.

1. **Tegevuse iseloom, kaasa arvatud selle tehnoloogiline tase**

Käesoleva vee erikasutuse eesmärgiks on kaldakindlustuskonstruktsioonide rajamine, mille käigus paigutatakse veekogu põhja pinnast mahus kuni 300 m3. Kaldakindlustuse näol on tegemist graniitkividest nõlvakindlustusega. Nõlva kalle on 1:2,5, nõlva ülaosa kõrgusmärk on kuni +1,2 m (abs) ja alaosa kõrgusmärgid on vahemikus -0,5...-2,5 m (abs). Kaldakindlustuse nõlv on sügavaim olemasoleva kanali suudme juures ning selle ehitusalune pind on 1920 m2. Kaldakindlustuse rajamine tagab olemasoleva kanali nõlvade probleemideta püsima jäämise ja vähendab seeläbi kanali kordussüvendustööde vajadust.

Vee erikasutuse piirkonna koordinaadid on:

X Y

|  |
| --- |
| 6542940.607 67954.924 |
| 6542932.076 67936.835 |
| 6542929.363 67938.114 |
| 6542927.811 67931.183 |
| 6542927.811 67909.183 |
| 6542934.692 67899.814 |
| 6542944.192 67892.934 |
| 6543004.195 67897.934 |
| 6543012.063 67901.276 |
| 6543015.311 67909.183 |
| 6542954.061 67909.183 |
| 6542944.061 67931.183 |
| 6542952.592 67949.273 |
|  |

**2.1. Loodusvarade kasutamine**

Kaldakindlustuse ehitamise käigus toimub vee erikasutus, selle kirjeldus ja materjalide kasutus on antud eelmises punktis.

* 1. **Jäätme- ja energiamahukus**

Vee erikasutusega seotud tööde käigus ei teki oluliselt jäätmeid. Tekkivaid jäätmeid käideldakse jäätmeseaduses sätestatud korras.

**2.3. Lähipiirkonna teised tegevused**

Sadam paikneb Noarootsi poolsaarel Paslepa küla lääne osas ja Paslepa lahe ida osas 100% ühiskondlike ehitiste maa sihtotstarbega kinnistul ning sellega piirneval merealal Paslepa lahes. Sadamast lõuna ja ida suunas asub Viiginõmme kinnistu, mille sihtotstarve on 100 % maatulundusmaa ja ida ning põhja osas Mereäärse kinnistuga, mis on 100% sihtotstarbeta maa. Tegemist on hajaasustusalaga. Sadama võimalikus mõjupiirkonnas vähemalt 1000 m raadiuses ei asu teisi sadamaid ega toimu muud olulist majandustegevust.

Tulenevalt Keskkonnaameti poolt tehtud ettekirjutusest toimub kaldakindlustuse ehitamisega samaaegselt ka sadama lõunapoolse täiteala maanina ja tiigi likvideerimine. Likvideerimise eesmärk on taastada looduslik rannajoon. Maanina kaevetööde käigus saadud pinnas kasutatakse ära tiigi täitetöödel.

**3. Tegevusega kaasnevatest tagajärgedest**

* 1. **Vesi ja pinnas**

Esitatud taotluses märgitud koordinaatide kohaselt tehakse vee erikasutusega seotud töid vahetult sadamas. Merre pinnase (graniitkivi) paigutamise maht on kuni 300 m3, mis on piirkonna ja lahe mastaape arvestades pigem väikesemahuline töö. Hinnanguliselt võiks kaldakindlustuse ehitamine aega võtta 1-3 nädalat. Merre paigutatav pinnas koosneb graniitkividest ega sisaldada olulisel määral peeneid osi, mistõttu ei teki vee erikasutuse tagajärjel oluliselt heljumit.

Samas toimub kaldakindlustuse ehitamise ajal ka tulenevalt Keskkonnaameti ettekirjutusest sadama lõunapoolse täiteala maanina likvideerimine, mis oma olemuselt on sarnane veekogu süvendamisele. Süvendamise tagajärjel võib piirkonnas lühiajaliselt suureneda heljumi kontsentratsioon veesambas. Kuna tegemist ei ole olulise kalde kudealaga ning piirkonnas ei esine kaitsealuseid kalaliike on Keskkonnaamet leidnud, et vee elustikust tulenevalt ei ole eritingimuste seadmine vee erikasutuseks vajalik. Kavandatavate tööde võimalikus mõjupiirkonnas puuduvad teadaolevalt olulised põhjaloomastiku ja -taimestiku kooslused, mistõttu ei teki vee erikasutuse käigus olulist mõju põhjaelustikule.

Kaldakindlustuse ehitamine ei avalda olulist mõju rannalähedasel alal hüdrodünaamilisele režiimile, mis omakorda võiks põhjustada ümberkaudsete randade olulisi muutusi. Vee erikasutusega seotud tööd on sobivate ilmastikutingimuste korral teostatavad lühikese ajaperioodi jooksul (ca 1-3 nädalat), mistõttu on vee erikasutuse mõju kokkuvõttes lokaalne ning lühiajaline.

Arvestades tööde mahtu, ning lokaalset mõju, puudub vajadus vee erikasutuse aegse ja järgse seire teostamiseks.

* 1. **Õhu saastatus**

Kaldakindlustuse ehitamise käigus toimuv vee erikasutus ei põhjusta muutusi õhukvaliteedi osas antud piirkonnas. Vähene mõju ümbritsevale keskkonnale võib avalduda eelkõige seoses süvendamisel kasutatava tehnikaga, kuid seda mõju ei saa pidada oluliseks.

* 1. **Jäätmeteke**

Vee erikasutusega seotud tööde käigus tekkivaid jäätmeid käideldakse vastavalt õigusaktides sätestatule.

**3.4. Müra**

Tegevusega võib kaasneda müra, kuid eeldatavalt ei ületa müratase kinnistu piiril sätestatud piirmäärasid müra osas. Sadama mõjupiirkonnas asuvad vaid üksikud elumajad, mistõttu ei ole müra mõju oluline piirkonna elanikele.

Tööde teostamise ala jääb valdavas osas Väinamere hoiualale (ka Väinamere linnuala ja Väinamere loodusala). Kavandatavate töödega (veekogu põhja kivide paigaldamine, kaevetööd lõunapoolsel maaninal) kaasnev müra ja heljumi teke võib põhjustada häiringuid piirkonnas pesitsevatele linnuliikidele, mistõttu ei ole vee erikasutusega seotud tööde tegemine lubatud lindude pesitsuse kõrgperioodil 15. aprillist kuni 30. juunini.

**3.5. Vibratsioon**

Eeldatavalt ei teki vee erikasutuse käigus vibratsiooni, mis põhjustaks olulisi muutusi antud piirkonnas.

**3.6. Valgus, soojus, kiirgus ja lõhn**

Valguse, soojuse ja kiirguse reostust vee erikasutusega ümbruskonnale ei kaasne. Lõhnareostus on lühiajaline ning ehitustööde aegne ja valdavalt seotud ehitustööde käigus kasutatavate masinate ja veokite diiselmootoritega.

**4. Tegevusega kaasnevate avariiolukordade esinemise võimalikkus**

Kaldakindlustuse ehitamise käigus on teoreetilisteks võimalusteks kasutatava tehnikaga (ekskavaator) toimuv avarii. Nimetatud sündmuste esinemise tõenäosus on suhteliselt väike, kuna kinnistud mille piires vee erikasutusega seotud töid tehakse kuuluvad eraomanikele, ning liiklus piirkonnas on väike. Eeldus heast koostööst ja ladusast info liikumisest töödel osalevate inimeste vahel ning töökorras tehnika kasutamisest aitab vähendada kõikvõimalikke avariisid ja nendest tulenevat kahjulikku mõju. Töökorras tehnika kasutamisel ei ole tõenäoline õlireostuse tekkimine ja seeläbi ümbritseva maastiku ja vee kahjustamine.

**5. Kavandatava tegevuse eeldatavast mõjust Natura 2000 võrgustiku alale**

Keskkonnaamet kaitstava loodusobjekti valitsejana on seisukohal, et kaldakindlustuse ehitamine sadamasse on lubatav ning vajalik, kuna seetõttu väheneb sadama kordussüvenduste vajadus. Kaldakindlustuse ehitamine taotluses toodud mahus ei ohusta sadamaalal inventeeritud elupaigatüüpe liivased ja mudased pagurannad (1140) ning laiad madalad lahed (1160).

**5.1. Kavandatava tegevuse eeldatav mõju mõnele muule kaitstavale loodusobjektile**

Vastavalt taotluses toodud infole, ei mõjuta kavandatud tegevuse muid kaitstavaid loodusobjekte ja liike.

**6. KeHJS § 6 lg 3 punktides 1–41 nimetatuga kaasneva mõju suurus, ruumiline ulatus, kestus, sagedust ja pöörduvus, toime, kumulatiivsus ja piiriülene mõju ning mõju ilmnemise tõenäosus**

Keskkonnaameti hinnangul puudub kavandataval tegevusel oluline keskkonnamõju, kuna:

1. - kavandatav tegevus ei mõjuta kaitsealasid, kaitstavate liikide elupaikasid ega Natura 2000 võrgustiku alasid juhul kui töid tehakse väljapool lindude pesitsusaega;

- eelhindamise tulemusena selgus, et taotletava tegevuse tulemusel ei teki olulist mõju veekeskkonnale sh merepõhja elustikule ja kalastikule;

- eelhindamise tulemusena selgus, et taotletav tegevus ei ületata piirmäärasid müra, õhusaastatuse ja vibratsiooni osas;

- eelhindamise tulemusena selgus olulise kumulatiivse mõju puudumine;

1. - seega puudub kavandataval tegevusel eeldatavalt oluline keskkonnamõju.